stanford-oval/wikipedia huggingface dataset:
תג מחיר
משמעות מושאלת

בהשאלה משמש המושג "תג מחיר" לציון עונש שיוטל על אויב עקב מעשה מלחמה או טרור שביצע. דוגמה: בעקבות מתקפת הטרור בדרום ישראל אמר שר הביטחון, אהוד ברק: "יהיה תג מחיר על האירוע הזה". בקרב הימין הקיצוני בישראל מתקיימת דרך פעולה הקרויה "תג מחיר", שבמסגרתה נערכות פעולות אלימות נגד פלסטינים ונגד משטרת ישראל וצה"ל.
הערות שוליים

↑  מחקר: ברוב מדינות העולם לא חלה חובת סימון מחירים על מוצרים בחנויות, באתר גלובס, 16 ביולי 2008
1 2  Mark Bergen, Daniel Levy, et al., When Little Things Mean a Lot: On the. Inefficiency of Item-Pricing Laws, Journal of Law and Economics, Vol. 51, May 2008, pages 209-249
↑  Change to item pricing law will help consumers save, make businesses more competitive, March 29, 2011, Michigain's Official Web Site
↑  חוק הגנת הצרכן, התשמ"א-1981, באתר של משרד התמ"ת
↑  יעל אונגר, סימון מחירים: לא מוותרים לקופאית, באתר ynet, 13 ביוני 2000
↑  אטילה שומפלבי, השר ברק: מקור הטרור בעזה, נגיב במכה חזקה, באתר ynet, 18 באוגוסט 2011
↑  יהושע בריינר‏, כך פיצחו "שייקה" ו"גורדון" את הימין הקיצוני, באתר וואלה, 6 בפברואר 2014.
רכס גדעונים

| --- | --- |

נוף שומרוני ברכס גדעונים
 מידע כללי
 על שם:  גדעון בן יואש 
 גובה:  868 מ' 
 מדינה:  ישראל 
 מיקום:  השומרון, ישראלישראל
 אורך הרכס:  13 ק"מ 
 קואורדינטות:  32°09′54″N 35°20′46″E﻿ / ﻿32.165089636611°N 35.346063964095°E﻿ / 32.165089636611; 35.346063964095
  (למפת צפון השומרון מוגדלת) רכס גדעונים(למפת צפון השומרון רגילה) רכס גדעונים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום רכס גדעונים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום רכס גדעונים
 
שקיעה מרכס גדעונים
מבנה קבר המיוחס לנביא גדעון, בגבעה 851 ברכס
רכס גדעונים (בערבית: ג'בל ג'דוע, קרוי גם רכס איתמר) הוא רכס הרים בשומרון, הנמצא ממזרח לעיר שכם ומגיע עד לפאתי בקעת הירדן. אורכו של הרכס הוא כ-13 קילומטר. גובה פסגתו הוא 868 מטר מעל פני הים.
יישובים

על הרכס נמצא היישובים איתמר במערב הרכס וגבעת ארנון במזרח הרכס, וכן הגבעות: גבעות עולם, שכונת "הנקודה", גבעת ינוח, הר גדעון, ואלומות.
תיירות וארכאולוגיה

על הרכס נמצאים מספר מצפים: מצפה שלושת הימים שנמצא במזרח הרכס, מצפה מתן הקרוי על שם מתן זגרון, מצפה גדעונים ומצפים נוספים. במרכז הרכס נמצאת מצבה המיוחסת לשופט גדעון. מכיוון שעל פי המסופר בספר שופטים גדעון נקבר בחלקת קבר אביו בעופרה, אין לשייך מבנה זה, שראשיתו ב-1997, לקבר גדעון.
מחלקו המזרחי של הרכס ישנה תצפית טובה על הר הסרטבה שנמצא דרומית מערבית לרכס בבקעת הירדן.
בחלקו המזרחי של הרכס, מצויות אבני בזלת רבות. לפי הערכה אחת, היה קיים בעבר הר געש פעיל על הרכס.
במורדות הצפוניים של הרכס נמצא הכפר הערבי בית פוּרַיכּ. במורדותיו הדרומיים נמצאת דרך רומית עתיקה (שנסללה לאחר מכן לשימוש כלי רכב) המובילה משכם עד לאזור בקעת הירדן. במורדות המזרחיים של הרכס, בין גבעת ארנון למכורה, נמצא האתר הארכאולוגי טנא א-תחתא, המזוהה כתאנת שילה המקראית. בחלקו המערבי, נמצא האתר הארכאולוגי תל חייא.
על הרכס נקודות תיירות רבות, חקלאות, יקבים, חוות ובית קפה. מעבר למצפים, קיימות פינות ישיבה רבות למטיילים.
הערות שוליים

↑  "וַיָּמָת גִּדְעוֹן בֶּן-יוֹאָשׁ, בְּשֵׂיבָה טוֹבָה; וַיִּקָּבֵר, בְּקֶבֶר יוֹאָשׁ אָבִיו, בְּעָפְרָה, אֲבִי הָעֶזְרִי." שופטים ח' פסוק ל"ב.
↑  אדם זרטל, סקר הר מנשה, כרך ו'
ערך זה הוא קצרמרבנושא ישראל. אתם מוזמנים לתרום לוויקיפדיה ו.
רמי בר-לב

| --- | --- |
רמי בר-לב ב-2017
רמי בר-לב ב-2017
 לידה:  27 בינואר 1958 (בן 66) ו' בשבט ה'תשי"ח ישראל נתניה, ישראל
 מדינה:  ישראל 
 דרגה:    אלוף-משנה
 תפקידים בשירות
 מסלול הפיקוד במילואים  מפקד צוות בבה"ד 1  קצין מבצעים  מפקד פלוגה  סגן מפקד גדוד  מפקד גדוד  סגן מפקד חטיבת הבקעה  מפקד נפת גלילות פיקוד העורף  ראש מטה מחוז דן בפיקוד העורף  מנהל משבר בתי אבות בגל הקורונה הראשון
 פעולות ומבצעים
 מבצע ליטני   מלחמת לבנון הראשונה  האינתיפאדה הראשונה חומת מגן  האינתיפאדה השנייה   מלחמת לבנון השנייה מבצע עופרת יצוקה  עמוד ענן    מבצע צוק איתן
 תפקידים אזרחיים
 מנכל ומייסד רשת הנריס
 
רמי בר-לב (נולד ב-27 בינואר 1958, ו' בשבט ה'תשי"ח) הוא אלוף-משנה במילואים, המכהן כראש מטה מחוז דן בפיקוד העורף. מאמן רשויות וקציני קישור לרשויות בהיערכות לחירום. יו"ר העמותה לטיפוח מורשת חיל העורף לדורותיו.
ביוגרפיה

רמי בר-לב נולד למשפחת מורד בנתניה. שם המשפחה עוברת בשנת 1966 לבר-לב.
התגייס בשנת 1976 כלוחם וקצין בסיירת שקד. בשנת 1983 השתחרר מצה"ל בדרגת סרן ואת רוב מסלולו הצבאי עד דרגת אל"ם ביצע במערך המילואים בתפקידי פיקוד במערך החי"ר והצנחנים. בשנת 1983 מונה למפקד צוות בבה"ד 1. בשנת 1984 הועבר לחטיבה הירושלמית, ומשנה זו עד לשנת 2005 עבר את כל שורת תפקידי הפיקוד כקצין מבצעים, מפקד פלוגה, סגן מפקד הגדוד, מפקד הגדוד, ולאחר כ-5 שנים בתפקיד מפקד הגדוד מונה לסגן מפקד חטיבת הבקעה. החל מ-2005 הועבר לפיקוד העורף לתפקיד מפקד נפה, והחל מ-2011 משרת כראש מטה מחוז דן בפיקוד העורף. ניהל בגל הקורונה הראשון את משבר בתי האבות בפיקוד העורף ותרם רבות להקמת פרויקט מגן אבות ואימהות .
במסגרת שירותו הצבאי עבר קורסים והכשרות צבאיים (מ"פים, מג"דים, מפקדי נפות). הוא מדריך בכיר ומפקד צוות קציני קישור לרשויות המקומיות בבית הספר לחילוץ והצלה של פיקוד העורף.
ביוגרפיה > בחיים האזרחיים

עם שחרורו מצה"ל ובין השנים 1983–1985 ניהל את יחידת הביטחון במעברי הגבול ישראל-מצרים: רפיח, ניצנה וטאבה.
בתחום החינוך:
בין השנים 1985–1991 הוביל בני נוער רבים להישגים חינוכיים וחברתיים כמחנך בפנימיות כפר-סילבר, כפר-הירוק היה חלוץ בחינוך לגיל הרך כשהקים יחד עם רעייתו את ״הבית הקטן״ מוסד חינוכי לגיל הרך ברמת השרון.
בר-לב הוא המייסד (יחד עם הנרי ברדה ואילן ברדה) בשנת 1991 של רשת המזון המהיר "הנריס הקרפ הצרפתי", והוא הבעלים והמנכ"ל של הרשת. הרשת פרוסה בכ-20 סניפים ברחבי הארץ. הסניף של ה'נריס במתחם שרונה בתל אביב, נקנס ב-3,500 שקל מכיוון שהפר חוזה בו התחייב לפתוח את הסניף בכל ימות השבוע, בהתאם למדיניות מתחם שרונה. לאחר לחץ של הציבור הדתי בעלי המתחם נסוגו מכוונתם לקנוס את הסניף והוא נותר סגור בשבתות.
בשנת 2014 נבחר ליו"ר עמותת העורף, שמטרתה לשקוד על טיפוח מורשת פיקוד העורף, להנציח את זכרם של חללי חיל העורף, ולתמוך במשפחות החללים.
בחודש יוני 2018 הכריז בר-לב כי הוא מתמודד לראשות העיר רמת השרון בבחירות המוניציפליות שייערכו באוקטובר 2018, אך לא עלה לסיבוב השני ומשמש מאז כחבר מועצה.
בנובמבר 2020 החל בר-לב במיזם אינטרנטי בעמוד הפייסבוק שלו, שמטרתו העלאת מודעות כנגד הטרדות מיניות ואלימות כנגד נשים.
בוגר לימודי מינהל חינוכי במכללת ספיר.
נשוי לנורית, מנהלת בית ספר ברמת השרון לשעבר וכיום מנהלת מחלקת חינוך כוכב יאיר, צור יגאל. אב ל-3 וסב ל-5 נכדים.
הערות שוליים

↑  הנרי'ס ואנט - Henri's & Annette, באתר הנרי'ס ואנט - Henri's & Annette (ארכיון)
↑  "חנות במתחם שרונה נקנסה כי סגרה בשבת: "מקווה שיתעשתו ויבינו לכבד" - כיכר השבת". כיכר השבת. נבדק ב-2017-11-25.
רנדי מטסון

רנדי מטסון (באנגלית: James Randel "Randy" Matson;‏ נולד ב-5 במרץ 1945) הוא אתלט עבר אמריקאי, אלוף אולימפי (מקסיקו 1968), סגן אלוף אולימפי (טוקיו 1964), אלוף פאן-אמריקה (ויניפג 1967), 6 פעמים אלוף ארצות הברית (1964, 1966, 1967, 1968, 1970 ו-1972) ושיאן עולם (1965–1973) בהדיפת כדור ברזל.
ביוגרפיה

מטסון נולד ב-1945 בעיירה פמפה (אנ') שבטקסס (ארצות הברית) לצ'ארלס ואלן מטסון. בנעוריו למד בבית הספר הציבורי בעיר מגוריו "בית ספר פמפה" (אנ'). עם סיום לימודי התיכון החל מטסון ללמוד באוניברסיטת טקסס A&M (באנגלית: Agricultural and Mechanical College of Texas)‏ אותה סיים ב-1967 במסלול לשיווק.
כבר מגיל 12 גילה מטסון כישרונות בתחום האתלטיקה כשבין השאר עסק בריצות למרחקים קצרים, קפיצה לרוחק, קפיצה לגובה, הדיפת כדור ברזל וזריקת דיסקוס. בתקופת לימודי התיכון התאמן, במקביל לאתלטיקה, גם בכדורסל ובפוטבול ויכולותיו אלו הביאו לזכייתו במגוון תחרויות מקומיים וארציים. עם הגיעו לאוניברסיטה החל מטסון להתמקד בהדיפת כדור ברזל.
עם סיום לימודיו באוניברסיטה, ב-1967, נבחר מטסון על ידי קבוצת אטלנטה פלקונס בסבב החמישי (מקום 120) בדראפט של ליגת הפוטבול ועל ידי קבוצת סיאטל סופרסוניקס בסבב ה-11 (מקום 122) בדראפט ה-NBA. את שתי הבחירות דחה מטסון שהחליט להתמקד בהדיפת כדור ברזל.
לאחר שלא הצליח להיכלל במשלחת האמריקאית לאולימפיאדת מינכן (1972) החליט לפרוש מפעילות תחרותית. לאחר פרישתו הצטרף להתאחדות בוגרי אוניברסיטת טקסס A&M (אנ') וב-1979 מונה למנהל ההתאחדות, תפקיד אותו מילא עד-1999. ב-2003 הצטרף לתפקיד בכיר בתחום איסוף תרומות בקרן של אוניברסיטת טקסס A&M ומילא אותו עד פרישתו ב-2007 לאחר שסייע במסע גיוס תרומות מוצלח.
קריירה ספורטיבית > 1964

באליפות ארצות הברית באתלטיקה שנערכה בעיר ניו ברנזוויק שבניו ג'רזי בסוף יוני 1964 זכה במדליית זהב בהדיפת כדור ברזל בשיא אליפות חדש של 19.78 מטר, לפני דאלאס לונג (19.32 מטר) ופרי או'בריאן (18.88 מטר)
קריירה ספורטיבית > 1964 > סגן אלוף אולימפי

במבחנים הפנימיים של ארצות הברית לאולימפיאדת טוקיו שנערכו בלוס אנג'לס בספטמבר הוא זכה במדליית כסף בהדיפת כדור ברזל בתוצאה של 19.45 מטר, אחרי דאלאס לונג (19.74 מטר) ולפני פרי או'בריאן (19.25 מטר). חודש לאחר מכן, במשחקים האולימפיים עצמם זכה במדליית כסף בשיא אולימפי חדש של 20.20 מטר אותו קבע בהדיפה הרביעית, אחרי דאלאס לונג שקבע שיא אולימפי חדש של 20.33 מטר, מיד לאחריו ולפני וילמוש וריו (אנ') מהונגריה (19.39 מטר). כבר בהדיפה השלישית שלו הוא קבע שיא אולימפי חדש של 19.88 מטר ועלה למקום הראשון בתחרות.
קריירה ספורטיבית > 1965 > שיאן עולם

בתחרות שנערכה בקולג' סטיישן, טקסס ב-8 במאי 1965 קבע בהדיפת כדור ברזל שיא עולם חדש של 21.52 מטר, שיפור לשיא העולם בן השנה של דאלאס לונג (20.68 מטר).
קריירה ספורטיבית > 1966

באליפות ארצות הברית שנערכה בניו יורק בסוף יוני 1966 זכה בפעם השנייה במדליית זהב בהדיפת כדור ברזל בתוצאה של 19.56 מטר, לפני ניל ניל שטיינהאואר (19.52 מטר) ופרי או'בריאן (18.93 מטר).
קריירה ספורטיבית > 1967

בתחרות שנערכה בקולג' סטיישן ב-23 באפריל 1967 הוא שיפר את שיא העולמי והעמיד אותו על תוצאה של 21.78 מטר. שיא זה החזיק מעמד כ-6 שנים ונשבר על ידי אל פויירבך (אנ') מארצות הברית (21.82 מטר).
באליפות ארצות הברית שנערכה בבייקרספילד שבקליפורניה בסוף יוני הוא זכה בפעם השלישית במדליית זהב בשיא אליפות חדש של 20.39 מטר, לפני ניל שטיינהאואר (19.95 מטר) ודייב מגארד (19.36 מטר). חודש לאחר מכן, במשחקים הפאן-אמריקאיים שנערכו בויניפג שבקנדה בסוף יולי זכה במדליית זהב בהדיפת כדור ברזל בתוצאה של 19.83 מטר לפני ניל שטיינהאואר (19.45 מטר) ואת דייב סטין מקנדה (18.51 מטר).
קריירה ספורטיבית > 1968

באליפות ארצות הברית שנערכה בסקרמנטו, קליפורניה ביוני 1968 זכה בפעם הרביעית במדליית זהב בהדיפת כדור ברזל בשיא אליפות חדש של 20.55 מטר, לפני דייב מגארד (19.92 מטר) וג'ורג' וודס (19.56 מטר).
קריירה ספורטיבית > 1968 > אלוף אולימפי

במבחנים האמריקאים לאולימפיאדת מקסיקו סיטי שנערכו בסיירה נבדה, קליפורניה בספטמבר הוא זכה במדליית ארד בתוצאה של 20.45 מטר, אחרי ג'ורג' וודס (20.73 מטר) ודייב מגארד (20.53 מטר). במשחקים האולימפיים עצמם זכה במדליית זהב בהדיפת כדור ברזל בשיא אולימפי חדש של 20.54 מטר, לפני ג'ורג' וודס (20.12 מטר) ואדוארד גושין (אנ') מברית המועצות (20.09 מטר).
קריירה ספורטיבית > 1969

באליפות ארצות הברית שנערכה במיאמי, פלורידה בסוף יוני 1969 זכה במדליית כסף בהדיפת כדור ברזל בתוצאה של 20.28 מטר, אחרי ניל שטיינהאואר (20.52 מטר) ולפני קארל סאלב (19.90 מטר).
קריירה ספורטיבית > 1970

באליפות ארצות הברית שנערכה בבייקרספילד בסוף יוני 1970 זכה בפעם החמישית במדליית זהב בהדיפת כדור ברזל בשיא אליפות חדש של 20.68 מטר, לפני סטיב וילהלם (19.84 מטר) ואל פויירבך (19.81 מטר).
קריירה ספורטיבית > 1971

באליפות ארצות הברית שנערכה ביוג'ין, אורגון בסוף יוני 1971 זכה במדליית כסף בהדיפת כדור ברזל בתוצאה של 20.14 מטר, אחרי קארל סאלב (20.49 מטר) ולפני אל פויירבך (20.14 מטר)
קריירה ספורטיבית > 1972

באליפות ארצות הברית שנערכה בסיאטל, וושינגטון ביוני 1972 זכה בפעם השישית במדליית זהב בהדיפת כדור ברזל בשיא אליפות חדש של 21.19 מטר, לפני דאג ליין (20.14 מטר) ובריאן אולדפילד (20.13 מטר). כשבועיים לאחר מכן, במבחנים האמריקאים לאולימפיאדת מינכן שנערוכ ביוג'ין הוא סיים במקום רביעי, אחרי ג'ורג' וודס (21.37 מטר), אל פויירבך (20.99 מטר) ובריאן אולדפילד (20.69 מטר) ולא נכלל בנבחרת האמריקאית למשחקים האולימפיים ולא הצליח להגן על תוארו.
הוקרה

ב-1967 זכה בפרס ג'יימס סאליבן (אנ') לספורטאים חובבנים
ב-1981 התקבל להיכל התהילה של ספורטאי ארצות הברית (אנ').
ב-1984 התקבל להיכל התהילה של האתלטים של ארצות הברית (אנ').
משפחתו

מטסון נישא למרגרט ברנס (Margaret Burns), בוגרת אוניברסיטת אבילין (אנ'). לזוג נולדו 3 ילדים ושלושתם סיימו גם הם את אוניברסיטת טקסס A&M. מטסון ומשפחתו חיים בעיר קולג' סטיישן (אנ').
הערות שוליים

↑  דראפט 1967 של ליגת ה-NFL, באתר pro-football-reference.com
↑  דראפט 1967 של ה-NBA, באתר basketball-reference.com
↑  בעיר זו נמצאת האוניברסיטה ובעיר זו שבר מטסון, פעמיים, את שיא העולם
| --- | --- |
בקרת זהויות :  World Athletics: 14349412
שיטת הבונוס להשגת רוב קואליציוני

שיטת הבונוס להשגת רוב קואליציוני היא שיטה להרכבת בית מחוקקים המשמשת בחלק ממדינות אירופה. על פי שיטה זו מוענק בונוס בדמות מושבים נוספים בגוף הנבחר למפלגה הגדולה ביותר בו או למפלגות שהצטרפו להרכבת רוב קואליציוני.
משתמשים בשיטה זו בסן מרינו ונעשה בה שימוש באיטליה בין השנים 2006–2013. בארגנטינה משתמשים בה בגופים הנבחרים במחוז סנטה פה, מחוז צ'ובוט ומחוז אנטרה ריוס. יוון השתמשה בשיטה לפני שביטלה אותה ב-2016, אך החוק לא נכנס לתוקף עד למערכת הבחירות השנייה שלאחר השינוי החוקתי, ולכן נעשה שימוש בשיטה בבחירות 2019 ביוון. לאחר הבחירות, בשנת 2020, בוטל החוק משנת 2016 והוחזרה השיטה עם שינויים. החוק החדש יושם לראשונה בבחירות הבזק ביוני 2023.
היסטוריה

בניטו מוסוליני היה הפוליטיקאי הראשון שחוקק חוק למתן מושבים נוספים למפלגה הזוכה וכך הבטיח את זכייתו בבחירות באיטליה בשנת 1924. גרסה שונה של השיטה הונהגה לקראת הבחירות הכלליות בשנת 1953, לפיה כל קואליציה פרלמנטרית שתזכה ברוב מוחלט של קולות תזכה לשני שלישים מהמושבים בפרלמנט. הקואליציה בראשות הדמוקרטים הנוצרים השיגה מעט פחות מרוב זה בבחירות, והשיטה בוטלה לפני הבחירות ב-1958. שיטת הבונוס שימשה בבחירות המקומיות באיטליה בשנות החמישים והיא הונהגה שוב לקראת הבחירות המקומיות בשנת 1993 והארציות בשנת 2006. בבחירות באיטליה בשנת 2013 זכתה המפלגה השלטת ב-292 מושבים בבית הנבחרים. יריבתה העיקרית זכתה ב -97 מושבים עם כ-14% פחות קולות. השיטה שהייתה בשימוש באיטליה משנת 2006 ועד 2013 נדחתה לבסוף כבלתי חוקתית על ידי בית המשפט לחוקה של איטליה.
השיטה אומצה על ידי מדינות אירופיות אחרות, בפרט יוון בשנת 2004, סן מרינו וצרפת. במקרה הצרפתי השיטה יועדה לבחירות האזוריות והמוניציפליות.
בישראל

בעקבות המשבר הפוליטי החריף שהחל ב-2019 בישראל הציעו חברי הכנסת שלמה קרעי ומוטי יוגב להנהיג את שיטת הבונוס להשגת רוב קואליציוני בישראל. זאת על ידי הקצאת 12 מושבים שיתחלקו בין המפלגות שישיגו רוב קואליציוני. קרעי הציע להוסיף למפלגות הקואליציה העתידית עוד 12 ח"כים, כך שבסך הכל יכהנו בכנסת 132 ח"כים. לדברי קרעי, תוספת הח"כים נועדה לתמרץ את המפלגות לחבור לקואליציה, ותסייע לראש הממשלה המיועד לייצב את כוחו.
מנגנון

בעיקרון, ישנן שתי צורות שונות לשיטת הבונוס:
בונוס הוספת מספר קבוע מסוים של מושבים נוספים למפלגה או לברית הזוכה. בפרלמנט היווני, שבו השיטה מכונה לעיתים פרופורציונליות מחוזקת, כ-50 מושבים, שישית ממושבי האספה, שמורים כמושבים נוספים למפלגה הזוכה במספר הקולות הרב ביותר. באספה האזורית בסיציליה עשירית ממושבי האספה מוענקים לקואליציה הזוכה בנוסף לאלה המוקצים באופן יחסי.
שיטת המספר הקבוע מבטיחה שהמפלגה או הברית הזוכים יהיו לכל הפחות עם מספר קבוע מסוים של מושבים, בכך שהיא משלימה להם את מספר המושבים למספר הקבוע. בפרלמנט של סן מרינו, ברית הרוב (זו שהשיגה לפחות 31 מושבים) מקבלת השלמת מושבים, כך שתחזיק ב-35 מתוך 60 המושבים הכוללים. אם מלכתחילה השיגה ברית הרוב יותר מ-35 מושבים, היא שומרת עליהם ללא שינוי.
הערות שוליים

↑  Unconstitutionality sentence by the Italian Constitutional Court
↑   The ruling awaited in Palace of Consulta after the public hearing on 3 December 2013 could cause an earthquake the Italian public scene, changing some of coordinates that determine the behavior of politicians and the electorate: Buonomo, Giampiero (2013). "La legge elettorale alla prova di costituzionalità". L'Ago e Il Filo Edizione Online. (נדרשת הרשמה)
↑   יוזמת הבחירות הישירות: ספין של נתניהו או פתרון אמיתי לפלונטר הפוליטי?, באתר הארץ, 19 באפריל 2021
↑   שלבי החקיקה של הצעת חוק-יסוד: הממשלה (תיקון - בחירה ישירה לראש הממשלה וחלוקת מנדטים לסיעות הקואליציה), במאגר החקיקה הלאומי באתר הכנסת
↑  REPUBLIC OF SAN MARINO EARLY PARLIAMENTARY ELECTIONS 11 November 2012
| בחירות |
| --- | --- | --- |
| שיטות בחירה | בחירות ישירות • בחירות יחסיות • טופס כללי • בחירות אזוריות • בחירות ארציות • בחירות רובניות • הצבעה בשני סיבובים • הצבעת אישור • שיטת בורדה • שיטת ג'פרסון • שיטת הבונוס להשגת רוב קואליציוני • שיטת שולצה • שיטת הקול הנייד • חבר האלקטורים |  |
| הצבעה | אחוז הצבעה • הצבעה בדואר • הצבעה במעטפות כפולות • הצבעה חשאית • הצבעה מוקדמת • הצבעה ממוחשבת • הצבעה מרחוק • הצבעה באינטרנט • זכות בחירה • חובת הצבעה |  |
| אמצעי הצבעה | קלפי • מכונת הצבעה • פתק הצבעה • קלרוטריון |  |
| מונחים | כלכלת בחירות • דממת בחירות • רשימה • שריון • הסכם עודפים • עימות בחירות • בחירות מקדימות • חוג בית • בחירות ביניים • בחירות בזק |  |
| נוספים | פיקוח על בחירות • אחוז החסימה |  |
שגרירות הממלכה המאוחדת בישראל

| --- | --- |

 מידע כללי
 כתובת:  רחוב הירקון 192
 עיר:   תל אביב-יפו
 קואורדינטות:  32°05′16″N 34°46′17″E﻿ / ﻿32.08783333°N 34.7715°E﻿ / 32.08783333; 34.7715
 דיפלומטיה
 חלק מ:  יחסי ישראל–הממלכה המאוחדת
 שגריר:  סיימון וולטרס
 שטח האמנה:  ישראל ישראל
 מדינה מיוצגת:  הממלכה המאוחדת הממלכה המאוחדת
 אתר רשמי
  מפת מיקום  מפה דינמית   (למפת תל אביב מוגדלת) שגרירות הממלכה המאוחדת בישראל(למפת תל אביב רגילה) שגרירות הממלכה המאוחדת בישראל(למפת גוש דן רגילה) שגרירות הממלכה המאוחדת בישראל(למפת גוש דן מוגדלת) שגרירות הממלכה המאוחדת בישראל  he שגרירות הממלכה המאוחדת בישראלhe שגרירות הממלכה המאוחדת בישראלמפת  מרכז __ תל אביב (in English: Tel Aviv) [‌גוש דן וסביבותיו‌]ממזרח: __ בני ברק (in English: Bnei Brak), __ רמת גן (in English: Ramat Gan), __ גבעתיים (in English: Givatayim) ממערב: הים התיכון (in English: PAM) tabBackground:;tabBorder:#aaa;defaultTab:0;
 
שגרירות הממלכה המאוחדת בישראל מופקדת מטעם הממלכה המאוחדת על קידום האינטרסים של הממלכה בישראל. השגרירות שוכנת ברחוב הירקון 192 בתל אביב וממנו מתנהלת רוב הפעילות שלה, להוציא פעילות המחלקה הקונסולרית המתנהלת במבנה אחר בעיר.
בנוסף לשגרירות, מחזיקה הממלכה בקונסוליה במזרח ירושלים, המייצגת את האינטרסים הבריטים ברשות הפלסטינית.
שגריר הממלכה המאוחדת בישראל הוא סיימון וולטרס, שנכנס לתפקידו ב-2023.
היסטוריה

הנציגות הדיפלומטית הבריטית הראשונה בארץ ישראל הוקמה במאה ה־19, כאשר ב־1838 הוקמה תת-קונולייה בריטית בירושלים, שהופקדה על כלל התחנות הקונסולריות הבריטיות מחוף יפו לצידון, כולל עכו וחיפה. ב־1841 הפכה הקונסוליה, שהייתה כפופה לקונסוליה בביירות, לקונסוליה עצמאית.
בעקבות מלחמת העולם הראשונה נסגרה הקונסוליה והנציגויות הבריטיות בארץ ישראל שהייתה בידי האימפריה העות'מאנית. כיבוש ארץ ישראל בידי הבריטים במהלך המלחמה הביא את הארץ תחת שלטון בריטי ישיר.
סיום המנדט הבריטי ב־15 במאי 1948 הביא את הצורך לנציגות דיפלומטית בריטית. בשלהי מאי פעל קונסול בריטי בירושלים, אך סירובה של הממלכה המאוחדת להכיר בישראל מנע הקמת נציגות קבועה.
ביוני 1948 שקל שר החוץ הבריטי ארנסט בווין להקים קונסוליה בישראל, אך התנגדותו של משרד החוץ הבריטי למהלך, מחשש לפגיעה בארצות ערב, מנעה את ההתקדמות.
המחלקות השונות בשגרירות

לשכת השגריר
המחלקה הפוליטית
הנספחות הצבאית
מחלקת מסחר
מחלקת ניהול
המחלקה הקונסולרית - ממוקמת ברחוב בן-יהודה 1.
כחלק מפעולותיה, מארגנת השגרירות טקס אזכרה שנתי ביום הזיכרון הבריטי בנובמבר בבית הקברות הצבאי הבריטי ברמלה.
ראו גם

יחסי הממלכה המאוחדת–ישראל
שגרירות ישראל בלונדון
הערות שוליים

↑  איתמר אייכנר, לראשונה: שגרירי שתי מדינות הגיעו לטקס הגשת כתב ההאמנה עם בני זוגם, באתר ynet, 20 בספטמבר 2023
↑  Pattison, W. Keith (1983). "The Delayed British Recognition of Israel". Middle East Journal. 37 (3): 412–28. JSTOR 4326611.
רמי אטר

| --- | --- |

רמי אטר, 2017
 לידה:  5 באוקטובר 1960 (בן 64) ישראל ישראל
 תחום יצירה:  פיסול מופשט
 ater-art.com
רמי אָטֵר (נולד ב-5 באוקטובר 1960) הוא אמן רב תחומי ישראלי, מתמקד בפיסול בברזל, תוך שיח עם המופשט .
ביוגרפיה

אָטֵר נולד וגדל בישראל. שרת כקצין בהנדסה קרבית והשתחרר בשנת 1983, לאחר מלחמת לבנון הראשונה אשר הותירה בו את חותמה.
בתחילת דרכו עסק בצילום והוציא ספר שירה (הספר "מילים" בהוצאת סער), ונגע לראשונה בפיסול בברזל. לאחר פסק זמן בו עבד לפרנסתו בתחום ההיי-טק, התמחה אטר בפיסול בברזל בסדנה של רמי רודיך, ומאז הפך הפיסול לעיסוקו העיקרי.
בשנת 2010, בעידודה של האמנית זיו פלג, החל להציג את עבודותיו לקהל הרחב, ומאז מציג בתערוכות יחיד ובתערוכות קבוצתיות בישראל ומחוצה לה. בינואר 2020 הציג במוזיאון היהודי במוסקבה לצידם של כריסטיאן בולטנסקי מצרפת, מירוסלב בלקה מפולין, סיגלית לנדאו, טל שוחט, מיכל רובנר, מוש קאשי, נלי אגסי ואמנים נבחרים נוספים בתערוכה "Not) a Good Time for Love)". אטר הוא חבר באיגוד האמנים הפלסטיים, ועבודותיו מוצגות בחללים ציבוריים כמו מוזיאון וולפסון בירושלים ובבית גבריאל שבכנרת.
יצירתו

אטר מפסל בברזל, לעיתים עם נגיעות פליז, בטכניקות שפיתח בעצמו במאמץ להוסיף רבדים ליצירתו. פסליו מתאפיינים בשימוש בתנועה ובחלל, ונוצרים מתוך שפה שגבולותיה אינם ברורים, באמצעותה מוזמן הצופה לפרש את הדיאלוג בין הגשמי לנראה לעין, ובין החלל החסר הנוצר בתוכו. יצירתו האקספרסיבית מושפעת מחייו, מהאנשים הסובבים אותו, מאלה הקיימים ושאינם קיימים עוד. כל אלה מתווים את קווי פסליו, כך שלעיתים החסר יוצר בהם את הקיים, והמסה המלאה מעצבת ויוצרת את הסביבה העוטפת את העבודה.
יצירותיו מתייחסות למניפסט הריאליסטי של הפיסול משנת 1920 בו הוגדרו האמנים כמממשים את תפיסת העולם בעיצוב החלל והזמן. פסליו הקונסטרוקטיביסטיים של אָטֵר, כמו הפסלים המיתיים הידועים מהיסטורית הפיסול לדורותיה, מהווים ישות קיימת מעוצבת בפשטות, ומהווים אובייקטים הנמצאים בזכות עצמם, נוהגים על פי חוקיהם הם, אך נטענים במשמעות מתוך התייחסותם למוטיב התנועה ולמוטיב הזמן - מן העימות בין חוקיהם לחוקים חיצוניים להם.
הערות שוליים

↑  מילים / רמי אטר, איורים - ענת צין | אטר, רמי, (משורר) | הספרייה הלאומית, באתר www.nli.org.il
↑  (Not) a Good Time for Love, www.jewish-museum.ru
↑  Rami Ater - About
↑  "רמי אטר - בית גבריאל". בית גבריאל. 2015-01-24. נבדק ב-2017-06-12.
| --- | --- |
בקרת זהויות :  NLI: 987007380113805171  LCCN: no2017124206  VIAF: 11150686503912540780   WorldCat (עם VIAF): 11150686503912540780
רכס גונדולה

| --- | --- |
אין תמונה חופשית
 מידע כללי
 על שם:  גונדולה 
 גובה:  550 מ' 
 מיקום:  אזור הברית האנטארקטית,
 רכס הרים:  ההרים הטראנס-אנטארקטיים 
 קואורדינטות:  77°01′00″S 161°45′00″E﻿ / ﻿77.0167°S 161.75°E﻿ / -77.0167; 161.75
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירכס גונדולה(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירכס גונדולה
 
רכס גונדולה (באנגלית: Gondola Ridge) הוא רכס סלעי גבוה, באזור חוף סקוט של ארץ ויקטוריה, שבאנטארקטיקה.
הרכס ממוקם בסמוך מדרום לקרחון מקאיי.
גובהו של הרכס 550 מטרים מעל פני הים; והוא ההר ה-2,523 בגובהו באנטארקטיקה.
הרכס משתרע לכיוון צפון מזרח החל מהר סוס, ואורכו 7 קילומטרים.
היסטוריה > גילוי ומיפוי הרכס

הרכס התגלה על ידי משלחת החקר האנטארקטית הבריטית (משלחת טרה נובה), אשר חקרה את אנטארקטיקה בין השנים 1910 – 1913.
הרכס מופה בדצמבר 2011 על ידי משלחת החקר הגאולוגית המערבית (Western Geological Party) של משלחת טרה נובה, בפיקודו של טיילור (Taylor).
היסטוריה > מקור השם

שמו של הרכס ניתן לו על ידי טיילור (מפקד משלחת החקר הגאולוגית המערבית).
שמו של הרכס תיאורי.
הרכס נקרא בשם זה, מאחר שהאוכף המחבר בין הר סוס לרכס מזכיר צורת גונדולה.
טיילור הציע לקרוא להר סוס בשם "הר גונדולה" מסיבה זו, אולם השם לא התקבל.
לקריאה נוספת

• Veronika Meduna, , Our Changing World, 26 November 2015
• Jones, R., Mackintosh, A., Norton, K. et al, , Nat Commun 6, 8910 (2015). https://doi.org/10.1038/ncomms9910
הערות שוליים

↑  גאזט השמות האנטארקטיים הרשמי של ארצות הברית
1 2 3 4 5 6 7 8  מידע גאוגרפי והיסטורי באתר הסקר הגאולוגי של ארצות הברית
1 2 3 4 5 6 7 8 9 10 11 12 13 14 15  מידע גאוגרפי והיסטורי באתר הגאזט האנטארקטי המשווה SCAR
1 2  מידע על גובע הרכס
שאנון בראון

| --- | --- |

 לידה:  29 בנובמבר 1985 (בן 38) מייווד שבאילינוי
 עמדה:  קלע
 גובה:  1.93 מטרים
 מספר:  12
 מכללה:  אוניברסיטת המדינה של מישיגן
 דראפט:  בחירה מספר 25, 2006 קליבלנד קאבלירס
 קבוצות כשחקן
 2006 - 2008   2008   2008 - 2009   2009 - 2011   2011 - 2013   2014   2014   2014:  קליבלנד קאבלירס   שיקגו בולס   שארלוט בובקאטס   לוס אנג'לס לייקרס   פיניקס סאנס   סן אנטוניו ספרס   ניו יורק ניקס   מיאמי היט
 הישגים כשחקן
 אלוף ה-NBA פעמיים (2009 - 2010)
שאנון בראון (באנגלית: Shannon Brown; נולד ב-29 בנובמבר 1985) הוא כדורסלן אמריקאי, המשחק בעמדת הקלע. בראון זכה באליפות ה-NBA בשנים 2009 ו-2010.